**Óravázlat**

**Műveltségi terület:** Rajz és vizuális kultúra - Szövegfeldolgozás

**Tantárgy:** Rajz

**Osztály:** 4. osztály

**Óra időtartama:** 90 perc

**Az óra témája:** Varga Zoltán Zsolt: Képzeletbeli erdő című szövegének feldolgozása, Meseillusztráció: Képzeletbeli lény rajzolása.

**Fejlesztési feladat:** Elvont fogalmak képi megjelenítése, lényegkiemelés, a képi gondolkodás, a belső képalkotás fejlesztése.

**Cél- és feladatrendszer:** Kreativitás, fantázia fejlesztése, értelmező, elemző gondolkodás, vizuális közlés, kifejezőkészség fejlesztése.

**Az óra didaktikai feladatai**: Új ismeret feldolgozása, elemzés kérdések segítségével, motiválás, alkalmazás, gyakorlás.

**Eszközök:** rajzlap, filctoll, színes ceruza, zsírkréta

**Tantárgyi kapcsolatok:** Magyar nyelv és irodalom, környezetismeret

**Felhasznált forrás:** Szitakötő folyóirat 42. szám 28. oldal, Varga Zoltán Zsolt: Képzeletbeli erdő című szövege, és a borító3, Inczédy Tamás: Barkochba című szöveg

**Segédanyag:** Torma Tiborné: Feladatlap, Victor András: Állat-fantázia (2018. május)

**Készítette:** Mészáros Katalin: Székesfehérvári Széna Téri Általános Iskola

**Dátum**: Székesfehérvár, 2018. május 24.

|  |  |  |  |
| --- | --- | --- | --- |
| *Időkeret* | *Az óra menete* | *Tanulói munkaformák* | *Eszközök* |
| Előkészületek, szervezési feladat  1’ | A Szitakötő folyóiratok kiosztása, feladatlap előkészítése;  A szükséges rajzeszközök előkészítése. | Tanítói feladat,  Tanulói feladat | Szitakötő folyóirat, feladatlap, rajzeszközök |
| Motiváció-ráhangolódás  5’ | Inczédy Tamás: Barkochba című szöveg felolvasása  Milyen lényre gondolt az írója? Hol létezik ez a lény? | Tanítói bemutatás, közlés  Frontális | Szitakötő folyóirat –borító3 |
| Célkitűzés  1’ | A mai órán képzeletbeli lényekről olvasunk és jelenítjük meg rajzban. | Tanítói közlés |  |
| Tananyag feldolgozása  15’ | Varga Zoltán Zsolt: Képzeletbeli erdő című szövegének olvasása hangos, váltóolvasással, majd feldolgozása kérdések segítségével.   * Mit jelent a „képzelet szárnyán” kifejezés? * Kik a szereplők? (Táblára felhelyezem a képeiket) * Hol játszódik a történet? * Miről képzelegnek az állatok? * Milyen lényeket találnak ki? * Miért éppen ilyeneket? | Frontális | Szitakötő magazin 42. szám 28. oldal  *Applikációs képek*: borz, bagoly, csiga, medve, nyúl, vakond, százlábú |
| Feladat  12-15’ | 1. **Ki Kicsoda?**   Írd ki a neveket és írd melléjük, hogy milyen állatokból képzelték el!  Ellenőrzés   1. **Párosítsatok össze találomra állatneveket ilyen módon**:   róka + katica = rókatica  csiga + galamb = csigalamb | Páros munka  Frontális | Feladatlap  *Megoldások:*  Borzorus, Cerberus, Medvenedér, Látond, Csigalopp, Tizedes  Borz testű, agancsos, sasszárnyú;  Háromfejű kutya;  Medve testű, denevér fejű, denevér szárnyú;  Éjjel sötétben él, napközben a föld felett, mindent lát;  Csiga testű, százlábú,  Tízlábú százlábú; |
| Alkotómunka  35-40’ | **Képzeljétek el azt az erdőt, ahol ezek a lények laknak, majd készítsetek rajzot az elképzelt állatokról!**  Szabadon választott technikával. | Egyéni munka | Rajzlap, Rajzeszközök |
| Értékelés  10’ | Az elkészült munkákból kiállítás és közös értékelés.  Elpakolás | Frontális |  |

 

 



 